ટ્રાફિક-વિભાગે લીધેલા નિર્ણયને BJPના વૉર્ડ-નંબર ૧૨૧ના અધ્યક્ષ પીયૂષ દાસે મૂર્ખતાભર્યો ગણાવ્યો હતો. આ સંદર્ભમાં પીયૂષ દાસે ‘મિડ-ડે’ને કહ્યું હતું કે ‘ઘાટકોપર (ઈસ્ટ)માંથી વેસ્ટમાં જવા માટે વર્ષો પહેલાં ટ્રાફિક-વિભાગે હવેલી બ્રિજ પરથી ટ્રાફિકને કામા લેનમાં વાળી દીધો છે. ત્યાંથી સાવ જ સાંકડી પરમાનંદ લેનમાંથી નાનાં-મોટાં બધાં જ વાહનો નવરોજી લેનમાં જાય છે. એમાંથી LBS માર્ગના ન્યુ માણેકલાલ એસ્ટેટ તરફ જતાં વાહનો કિરાણી લેનમાંથી જાય છે, જ્યારે શ્રેયસ સિનેમા / વિક્રોલી તરફ જતાં વાહનો નવરોજી લેનમાંથી મહાત્મા ગાંધી રોડ પર થઈને જાય છે.’